 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኤርትራ ንግደት ማርያም ደዓሪት ብድሙቕ ኩነታት ይኽበር ኣሎ 29 ጉንቦት 2019 ምንጪ ስእሊ, Getty Images ዓመታዊ ኣብ መወዳእታ ወርሒ ግንቦት ዝበዓል ንግደት ማርያም ደዓሪት ከረን ሎሚ ብክብ ዝበለ ኣገባብ ይብዓል ከም ዘሎ ካብ ማሕበር ሲታውያን ኣባ ሃይሉ ሃይለማርያም ገብረ ምስ ቢቢሲ ትግርኛ ኣብ ዝገበርዎ ቃለ-መጠይቕ ሓቢሮም ማርያም ደዓሪት ኣብ 1880 ብኣስራዚ እተሰርሐት ምስሊ ቅድስቲ ማርያም ምስ ደናግል ደቂ ፍቕሪ ከም ዝመጽአት ዝሓበሩ ኣባ ሃይሉ ንዓመትኡ ኣቡነ ቱቬ ኣብዛ ካብ ከተማ ከረን ንሸነኽ ሰሜን ኣስታት ክልተ ኪሎ-ሜትር ርሒቓ ኣብ እትርከብ ኣብ ጓንጓ ዓባይ ገረብ-ዱማ ባሪኾም ከምዘቐመጡዋ ይንገር ካብቲ እዋን ኣትሒዙ ከኣ ፈለማ ጓሶትን ሓረስቶትን እቲ ከባቢ ቀጺሎም ነበርቲ ዞባ ዓንሰባ ተኣምራትን ትንግርትን ማርያም ደዓሪት እናተነግረን እናተወርየን ምስ ከደ ከኣ ካብ ዝተፈላለየ ከባቢታት ኤርትራ ብውዕውዕ ኣገባብ ካብ እትንገድ ነዊሕ ገይሩ ኣሎ ኣብዚ ሃይማኖታዊ ጽምብል ኣመንቲ ክርስትና ጥራሕ ዘይኮኑ ብፍላይ ነበርቲ እቲ ከባቢ ህዝቢ ብሌንን ትግረን ኣስላሞም ይኹኑ ክርስትያኖም ሓቢሮም ከምዝጽምብሉዋ ካህናትን ምእመናን እቲ ከባቢ ይሕብሩ ኣብዚ ጽምብልዚ ካብ ዝተፈላለየ ከባቢታት ሃገርን ወጻእን ከይተረፈ ዝመጽኡ ነጋድያን ሓቢሮም ይጽልዩን ይላለዩን ቅድሚ ኩናትን ወጥርን ኢትዮ-ኤርትራ ብዙሓት ኣመንቲ ክርስትና ኢትዮጵያውያን ናብ ማርያም ደዓሪት ይነግዱ ምንባሮም ሰብ ዝኽሪ ይሕብሩ ናይዚ ንግደት እዚ ትርጉም ህዝቢ ናብ ኣምላኹ ክምለስን ሃይማኖቱን እምነቱን ከበርትዕ ዝሕግዝ እዩ ዝበሉ ኣባ ሃይሉ ሃይለማርያም ገብረ እውን እስላምን ክርስትያንን ሓቢሮም ዝውዕልሉ ዓቢ ንግደት ምዃኑ ሓቢሮም ማርያም ደዓሪት ብኣቆጻጽራ ኣውሮጳ ኣብ 29 ብግእዝ ከኣ ኣብ 21 ግንቦት ዓመታዊ ይበዓል ከረን ንኣስመራ ስዒባ ኣብ መዝገብ ዓለማዊ ውርሻ ትሰፍርዶ ትኸውን? 